钦定古今图书集成/理学汇编/文学典/第113卷 > 温日知
## 钦定古今图书集成/理学汇编/文学典/第113卷 > 温日知

按《陕西通志》：“日知，字与恕，恭毅公仲子。万历乙卯举
人。日知生有异质殊才，潜心坟典，学益富，游愈广，名
闻日隆，放怀诗酒，浮云富贵。然性至孝，事母夫人朝
夕唯谨，凡事必请，少有误，即长跪受教。出入里闬，遇
先生于道则执子弟谊，少者则进而教之。论文格必
欲创，故神奇归于臭腐；语必欲翻，故臭腐复为神奇。”
士林以为名言。尤与来方伯复文光禄翔凤善。光禄
尝以方之康武功云。著有《屿浮阁诗文集》《帖括研几》
等书。